৪ জানুয়ারি: বিশ্ব ব্রেইল দিবস
যুগান্তর ডেস্ক ০৪ জানুয়ারি ২০১৯, ১০:৫৫ | অনলাইন সংস্করণ
আজ ৪ জানুয়ারি ২০১৯। বিশ্ব ব্রেইল দিবস। এছাড়াও বিশ্বের বিভিন্ন দেশে কিছু নিজস্ব ঐতিহাসিক দিবস সেসব দেশে পালিত হচ্ছে।
দিবসগুলো হলো:-
বিশ্ব ব্রেইল দিবস:
ব্রেইল তিন বছর বয়সে অন্ধ হয়ে যাবার পর বিশ বছর বয়সে অন্যান্য অন্ধ ব্যক্তিদেরকে শিক্ষা দিতে অগ্রসর হন। ১৮২৭ সালে তিনি প্রথম ব্রেইল পদ্ধতির বই প্রকাশ করেন । তবে সে সময়ের দৃষ্টি প্রতিবন্ধীরা প্রথমদিকে এই মোটা কাগজে ডটের সাহায্যে লেখা পড়ার পদ্ধতিটি অনুধাবন করতে পারেনি।
আজ মায়ানমারের স্বাধীনতা দিবস। ১৯৪৮ সালের এ দিনে দেশটি ব্রিটিশ ঔপনিবেশিক শাসন হতে মুক্ত হয়। মায়ানমারের রাজধানী নেপিদে দিবসটি উপলক্ষ্যে বর্ণিল উৎসবের আয়োজন করা হয়। দিবসটি তাদের সরকারি ছুটির দিনগুলোর অন্যতম। অং সানের মৃত্যুর পর দেশটি স্বাধীন হয়েছিল।
১৯৫৯ সালে বেলজিয়ান উপনিবেশবাদের বিরোদ্ধে কঙ্গোর জনগনের করা এক শান্তিময় লংমার্চে গুলি বর্ষণ করা হয়। এতে শতাধিক মানুষ শহীদ হয়। এ ঘটনাকে কেন্দ্র করেই পরে বেলজিয়াম সরকার কঙ্গোকে স্বাধীন রাষ্ট্র হিসেবে স্বীকৃতি দিতে বাধ্য হয়।